Na osnovu člana 56 stav 1 tač 1 Zakona o zaštiti podataka o ličnosti (,,Sl. List CG'', br. 79/08, 70/09) i člana 15 Statuta Agencije za zaštitu ličnih podataka, nakon razmatranja na sjednici Savjeta, održanoj dana 29. septembra 2010. godine, Agencija za zaštitu ličnih podataka donosi

**PRAVILNIK**

**O DODJELJIVANJU SLUŽBENIH MOBILNIH TELEFONA I PRIZNAVANJU TROŠKOVA NJIHOVOG KORIŠTENJA**

Član 1

Ovim Pravilnikom uređuje se pravo na dodjeljivanje službenog mobilnog telefona i priznavanje troškova njihovog korištenja u Agenciji za zaštitu ličnih podataka (u daljem tekstu: Agencija).

Član 2

Službeni mobilni telefon dodjeljuje se na korištenje zaposlenima u Agenciji, po odobrenju Direktora.

Pravilnik o nabavci i dodjeljivanju mobilnih telefona zaposlenima donosi se u skladu sa odobrenim sredstvima Agencije u Budžetu CG za tekuću godinu.

Pravo na dobijanje službenog mobilnog telefona zasposleni stiče jedan put u periodu od dvije godine.

Izuzetno, u slučaju nemogućnosti servisiranja, odnosno popravke mobilnog telefona, zaposleni stiče pravo na dobijanje drugog aparata uz odgovarajući dokaz da šteta nije nastupila njegovom krivicom.

Član 3

Zaposleni u Agenciji imaju pravo na nadoknadu troškova korištenja mobilnih telefona u službene svrhe do iznosa utvrđenog posebnom odlukom.

Posebna odluka iz stava 1 ovog člana donosi se svake godine do kraja decembra za narednu godinu, u skladu sa odobrenim budžetskim sredstvima.

Član 4

Troškovi korištenja mobilnog telefona u službene svrhe isključivo će se plaćati operateru, na osnovu izdatog zbirnog računa.

Troškovi servisiranja službenih mobilnih telefona plaćaće se ovlašćenom serviseru.

Član 5

Račun za iznos koji prelazi visinu iznosa koji plaća Agencija, operater mobilne telefonije dostavlja korisniku na lično ime i ugovorenu adresu.

Član 6

Troškovi realizacije ove odluke padaju na teret sredstava odobrenih u Budžetu za tekuću godinu – pozicija Rashodi za telefonske usluge.

Sekretar Agencije informiše Direktora kvartalno o troškovima nastalim po osnovu prava iz ove odluke i može predložiti njenu izmjenu.

Član 7

O realizaciji ovog Pravilnika staraće se Sekretar Agencije.

Član 8

Ovaj Pravilnik stupa na snagu narednog dana od dana objavljivanja na oglasnoj tabli, a primjenjivaće se od 01. oktobra 2010. godine.

DIREKTOR PREDSJEDNIK SAVJETA

Obrenović Bojan Šefko Crnovršanin